Η **Φλουμινένσε ΦΚ** (πορτογαλικά: *Fluminense FC*, προφέρεται: [flumiˈnẽsi]) αποτελεί το ποδοσφαιρικό τμήμα του ομώνυμου αθλητικού συλλόγου και μία από τις τέσσερις μεγάλες ομάδες του Ρίο ντε Τζανέιρο στη Βραζιλία. Αγωνίζεται στην Α' κατηγορία ποδοσφαίρου στη Βραζιλία. Ο μεγαλύτερος της αντίπαλος είναι η συμπολίτισσα Φλαμένγκο. Το ντέρμπι ονομάζεται Φλα-Φλου («Fla-Flu»). Αγωνίζεται σε διάφορα στάδια του Ρίο ντε Τζανέιρο αλλά και στο στάδιο «Μαρακανά» της Βραζιλίας, χωρητικότητας 78.838 θέσεων. 

Η Φλουμινένσε είναι κάτοχος τεσσάρων πρωταθλημάτων, ενός πρωταθλήματος Γ' Βραζιλίας, ενός κυπέλλου Βραζιλίας και τριάντα τριών πρωταθλημάτων Καριόκα. Σε διεθνές επίπεδο, έχει κατακτήσει μία φορά το Κόπα Λιμπερταδόρες το 2023 και μία φορά το Κόπα Σουδαμερικάνα το 2024.

Ιστορία
-------

Ιδρύθηκε στις 21 Ιουλίου 1902 από τον Όσκαρ Κοξ ο οποίος ήταν Βραζιλιάνος βρετανικής καταγωγής.

Όσκαρ Κοξ, Ιδρυτής της Φλουμινένσε
Το όνομα της είναι ένα δημωνύμιο για τους κατοίκους της πολιτείας του Ρίο. Αν και ο σύλλογος ιδρύθηκε όντας αμιγώς ποδοσφαιρικός, η Φλουμινένσε διατηρεί τμήματα σε παραπάνω από 16 άλλα αθλήματα. Τα χρώματά της είναι το πράσινο, το βυσσινί και το λευκό. Η εμφάνιση της είναι βυσσινί με πράσινες κάθετες ρίγες, λευκά σορτσάκια και λευκές κάλτσες. Αυτός ο συνδυασμός διατηρείται από το 1920. Σε ορισμένα ματς (συνήθως εκτός έδρας), τα σορτσάκια και οι κάλτσες είναι βυσσινί.

Πρώτη εμφάνιση (2017-19)
Την πρώτη μεγάλη διάκριση της ομάδας σε διεθνές επίπεδο αποτελεί η πορεία στο Κόπα Λιμπερταδόρες και ο τελικός του 2008 με τη Λίγκα Κίτο που κέρδισε την Φλουμινένσε στα πέναλτι. Το 2015 η Φλουμινένσε αποκτά τον πρώην διεθνή και κάτοχο Παγκοσμίου Κυπέλλου Ροναλντίνιο. Άλλοι παίκτες που έχουν παίξει στη Φλουμινένσε είναι και οι Ντέκο, Φρεντ, Ριβελίνο, Κάρλος Αλμπέρτο, Ρομάριο, Τιάγκο Σίλβα, Νενέ, Ρισάρλισον, Κάρλος Καστίλιο, Εζέκιελ Γκονζάλες, Μπελέτι. 

Στις 23 Μαΐου 2012 η Φλουμινένσε αποκλείστηκε στα ημιτελικά του Κόπα Λιμπερταδόρες από την Μπόκα Τζούνιορς. Η Φλουμινένσε κατέκτησε το πρωτάθλημα νικώντας 3-2 την Παλμέιρας και αφήνοντας πέντε βαθμούς ως δεύτερη την Ατλέτικο Μινέιρο. Αυτό είναι και το τελευταίο πρωτάθλημα της μέχρι στιγμής.

Το 2013 στην τελευταία αγωνιστική του πρωταθλήματος, η ισοπαλία απέναντι στην Μπαία, ισοδυναμούσε με μαθηματικό υποβιβασμό της ομάδας που μόλις πριν έναν χρόνο είχε πάρει το πρωτάθλημα. Όμως οι Πορτουγκέζα και Φλαμένγκο στους αγώνες με Γκρέμιο και Κρουζέιρο αντίστοιχα, χρησιμοποίησαν αντικανονικούς παίκτες. Έτσι, με ποινή αφαίρεσης τεσσάρων πόντων, η Φλουμινένσε απέφυγε τον υποβιβασμό.

Το 2020 τερμάτισε 5η στο εθνικό πρωτάθλημα Μπραζιλεϊράο. 

Το 2021 η Φλουμινένσε μετά από 8 χρόνια απουσίας, συμμετέχει στο Κόπα Λιμπερταδόρες. Προκρίθηκε στη φάση των 16 ως πρωτοπόρος του ομίλου της και πάνω από την αργεντίνικη Ρίβερ Πλέιτ. Παρόλα αυτά αποκλείστηκε στους «8» του θεσμού από τη Μπαρτσελόνα Γκουαγιαγκίλ εξαιτίας των εκτός έδρας γκολ.

Το 2023 ήταν μία ονειρική χρονιά για τους φίλους της Φλουμινένσε. Με την καθοδήγηση του Φερνάντο Ντινίζ στον πάγκο της ομάδας και με τις καταπληκτικές εμφανίσεις παικτών όπως ο Μέλο, ο Κάνο και ο Μαρσέλο, οι τρικολόρ κατέκτησαν πρώτα το Πρωτάθλημα Καριόκα που ήταν ο 33ος τίτλος της ιστορίας της ομάδας απέναντι στην μεγάλη της αντίπαλο Φλαμένγκο και με την δεύτερη συμμετοχή της σε τελικό τα τελευταία 15 χρόνια, κατέκτησε επιτέλους και το Κόπα Λιμπερταδόρες με νίκη 2-1 στην παράταση απέναντι στην Μπόκα Τζούνιορς από την Αργεντινή.

Φλα-Φλου
--------

Είναι ένα από τα πιο δημοφιλέστερα ντέρμπι στη Βραζιλία μεταξύ των ομάδων Φλουμινένσε και Φλαμέγκο.

Η Φλαμέγκο προηγείται στις νίκες έναντι της Φλουμινένσε.

Ο μεγαλύτερος σε προσέλευση ποδοσφαιρικός αγώνας στην ιστορία καταγράφηκε στις 15/12/1963. Η προσέλευση του κόσμου ήταν 194.603 άτομα.Το αποτέλεσμα της αναμέτρησης ήταν 0 - 0.

Άλλοι αγώνες με μεγάλη προσέλευση κόσμου είναι οι εξής :

Οπαδοί της Φλουμινένσε στο «Μαρακανά»
Φλαμέγκο CR Flamengo - 600px verde e grena horizontais Φλουμινένσε 2 - 3 171,599, 15/06/1969

Φλαμέγκο CR Flamengo - 600px verde e grena horizontais Φλουμινένσε 0 - 0 155,116, 19/05/1976

Φλαμέγκο CR Flamengo - 600px verde e grena horizontais Φλουμινένσε 0 - 1 153,520, 16/12/1984

Φλαμέγκο CR Flamengo - 600px verde e grena horizontais Φλουμινένσε 0 - 2 138,599, 02/08/1970

Φλαμέγκο CR Flamengo - 600px verde e grena horizontais Φλουμινένσε 1 - 1 138,557, 22/04/1979

Φλαμέγκο CR Flamengo - 600px verde e grena horizontais Φλουμινένσε 5 - 2 137,002, 23/04/1972

Φλαμέγκο CR Flamengo - 600px verde e grena horizontais Φλουμινένσε 2 - 1 136,829, 07/09/1972

Φλαμέγκο CR Flamengo - 600px verde e grena horizontais Φλουμινένσε 3 - 3 136,606, 18/10/1964

Φλαμέγκο CR Flamengo - 600px verde e grena horizontais Φλουμινένσε 1 - 0 124,432, 23/09/1979

Άλλα ντέρμπι είναι αυτά με τη Βάσκο Ντα Γκάμα (ντέρμπι «Γιγάντων») και την Μποταφόγκο (ντέρμπι «Παππούδων»)

Γκαλερί
-------

* Ο Ντέκο σε προπόνηση της Φλουμινένσε το 2013.Ο Ντέκο σε προπόνηση της Φλουμινένσε το 2013.
* To επίσημο store της Φλουμινένσε που λειτουργεί από το 2017.To επίσημο store της Φλουμινένσε που λειτουργεί από το 2017.
* O Τιάγκο Σίλβα, μεγάλο αστέρι της Φλουμινένσε το 2007 πριν κάνει μεγάλη καριέρα στην Ευρώπη.O Τιάγκο Σίλβα, μεγάλο αστέρι της Φλουμινένσε το 2007 πριν κάνει μεγάλη καριέρα στην Ευρώπη.
* Φίλαθλοι της Φλουμινένσε σε αγώνα στο Μαρακανά  για το Κόπα Σουδαμερικάνα το 2019.Φίλαθλοι της Φλουμινένσε σε αγώνα στο Μαρακανά για το Κόπα Σουδαμερικάνα το 2019.
* To στάδιο Μαρακανά στο "Κλάσικο των γιγάντων" μεταξύ Φλουμινένσε και Βάσκο Ντα Γκάμα για την Σέριε Α Βραζιλίας το 2023.To στάδιο Μαρακανά στο "Κλάσικο των γιγάντων" μεταξύ Φλουμινένσε και Βάσκο Ντα Γκάμα για την Σέριε Α Βραζιλίας το 2023.
* Η σάλα των τροπαίων που έχει κατακτήσει η Φλουμινένσε στην ιστορία της.Η σάλα των τροπαίων που έχει κατακτήσει η Φλουμινένσε στην ιστορία της.

Τίτλοι
------

| Τίτλοι τιμής |
| --- |
| Διοργάνωση | Τίτλοι | Χρονιές |
| Ολυμπιακό Κύπελλο | 1 | 1949
*(Θεωρείται ως το βραβείο Νόμπελ για τον αθλητισμό. Η Φλουμινένσε είναι ο μόνος σύλλογος στον κόσμο που το έχει κατακτήσει και έχει το όνομα του να αναγράφεται σε αυτό).* |
| Διηπειρωτικοί/Διεθνείς τίτλοι |
| Διοργάνωση | Τίτλοι | Χρονιές |
| Κόπα Λιμπερταδόρες | 1 | 2023 |
| Ρεκόπα Σουδαμερικάνα | 1 | 2024 |
| Κόπα Ρίο | 1 | 1952 |
| Εθνικοί |
| Διοργάνωση | Τίτλοι | Χρονιές |
| Α' Βραζιλίας | 4 | 1970, 1984, 2010, 2012 |
| Γ' Βραζιλίας | 1 | 1999 |
| **Κύπελλο Βραζιλίας** | 1 | 2007 |
| Πριμέιρα Λίγκα ντο Μπραζίλ | 1 | 2016 |
| Πολιτειακοί |
| Διοργάνωση | Τίτλοι | Χρονιές |
| Καμπεονάτο Καριόκα | 33 | 1906, 1907, 1908, 1909, 1911, 1917, 1918, 1919, 1924, 1936, 1937, 1938, 1940, 1941, 1946, 1951, 1959, 1964, 1969, 1971, 1973, 1975, 1976, 1980, 1983, 1984, 1985, 1995, 2002, 2005, 2012, 2022, 2023 |
| Τουρνουά Ρίο-Σάο Πάολο | 2 | 1957, 1960 |
| Κύπελλο Ιοντουράν Ρίο-Σάο Πάολο | 1 | 1919 |
| Τουρνουά |
| Διοργάνωση | Τίτλοι | Χρονιές |
| Τουρνουά του Παρισιού | 2 | 1976, 1987 |
| **Θερινό Διεθνές Τουρνουά Ρίο ντε Τζανέιρο** | 1 | 1973 |
| **Τουρνουά Βίνια ντελ Μαρ** | 1 | 1976 |
| **Τουρνουά Τερέσα Ερρέρα** | 1 | 1977 |
| **Τουρνουά Σεούλ** | 1 | 1984 |
| **Κύπελλο Κιρίν** | 1 | 1987 |
| **Τουρνουά Κιέβου** | 1 | 1989 |

Παραπομπές
----------

1. ↑  «Κόπα Λιμπερταδόρες: Πρωταθλήτρια Λατινικής Αμερικής η Φλουμινένσε». *MEGA TV*. 5 Νοεμβρίου 2023. Ανακτήθηκε στις 7 Νοεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φλουμινένσε ΦΚ** |

* Επίσημη ιστοσελίδα
* Ιστορία, νέα και φίλαθλοι Αρχειοθετήθηκε 2011-06-24 στο Wayback Machine.